เรื่องร้องเรียน: กลิ่นขยะจากโรงขยะอ่อนนุช โชยมาอีกแว้วๆๆๆๆ   ครับผม
การดำเนินการของเจ้าหน้าที่: เจ้าหน้าที่ศูนย์กำจัดมูลฝอยอ่อนนุช ได้ดำเนินการลงพื้นที่ตรวจสอบกลิ่นขยะ บริเวณหมู่บ้านภัทรา ถนนสุขาภิบาล- แขวงประเวศ เขตประเวศ กรุงเทพมหานคร ๑๐๒๕๐ ได้สอบถามผู้พักอาศัยบริเวณของหมู่บ้านดังกล่าว แจ้งว่าได้กลิ่นขยะมาตามทิศทางลมช่วงเวลาตอนเช้าและเย็นหรือช่วงมีลมแรง จึงได้ชี้แจ้งแนวทางการแก้ไขปัญหากลิ่นขยะพร้อมทั้งได้ติดตาม กำกับการปฏิบัติงานและ ประสานให้ผู้รับจ้างกำจัดมูลฝอย ดำเนินการแก้ไขปัญหากลิ่นขยะของศูนย์กำจัดมูลฝอยอ่อนนุช ดังนี้ ๑. ให้เพิ่มปริมารสารจุลินทรีย์และเพิ่มความถี่ในการฉีดสารจุลินทรีย์ ๒. เร่งกำจัดมูลฝอยให้หมดวันต่อวันไมให้มีมูลฝอยตกค้าง ๓. กำชับให้เพิ่มความถี่ในการล้างทำความสะอาดโรงงานและบริเวณอาคารมูลฝอย ๔. ตรวจสอบรถเก็บขนมูลฝอย เก็บทำความสะอาดมูลฝอยตกหล่นในการขนส่ง ๕. ปรับปรุงสภาพภูมิทัศน์โรงงานกำจัดมูลฝอย โดยการปลูกต้นไม้เพิ่มพื้นที่สีเขียวเพื่อใช้เป็นแนวกำแพงกรองฝุ่น ดูดชับกลิ่นและมลพิษทางอากาศ
ความเห็นของผู้แจ้ง: รอติดตามผลครับ เพราะทุกครั้งก็ทำความสะอาด พื้นที่ และ มาชี้แจงแต่ผลลัพย์เรื่องกลิ่นก็ยังไม่ได้หายไป ที่ฝั่งหมู่บ้านภัทรา ทิศทางลมช่วงหน้าหนาวไม่ได้พัดจากโรงขยะมาทางนี้สักเท่าไหร่ ในช่วงนี้ เลยยังบอกไม่ได้ว่าดีขึ้นไหม แต่ถ้าช่วงหน้าฝน พ.ค- ต.ค ลมพัดมากลิ่นขยะจ่ะมาบ่อย ครับ
พื้นที่: แขวงประเวศ เขตประเวศ กรุงเทพมหานคร